[{"text_idx": "#000000", "text": "Rhywun ar dy ochr di"}, {"text_idx": "#000001", "text": "Mae derbyn canlyniadau TGAU yn garreg milltir fawr yn dy fywyd. Bydd yna gamau mawr tuag at dy ddyfodol yn dilyn hyn, pa un ai wyt ti\u2019n penderfynu aros yn yr ysgol neu symud ymlaen i wneud rhywbeth gwahanol. Mae Meic yma i helpu os wyt ti angen siarad am dy ddewisiadau."}, {"text_idx": "#000002", "text": "To read this article in English, click here"}, {"text_idx": "#000003", "text": "Eleni, mae\u2019r TGAU wedi bod yn wahanol iawn. Mae\u2019r ffaith nad oeddet ti\u2019n gallu sefyll arholiad wedi bod yn rhyddhad i rai ac yn siom i eraill. Blynyddoedd o waith caled a ni chefais di\u2019r cyfle i orffen yr hyn gychwynnaist. Ond, rwyt ti\u2019n dal i dderbyn canlyniadau TGAU. Gallet ti ddweud hefyd dy fod yn aelod o grw\u0302p elit o bobl dderbyniodd graddau TGAU heb sefyll yr arholiadau."}, {"text_idx": "#000004", "text": "Sut penderfynwyd ar y canlyniadau?"}, {"text_idx": "#000005", "text": "Gofynnwyd i\u2019r ysgolion gyflwyno gradd ddisgwyliedig ar dy ran. Dyma\u2019r hyn roedd dy athrawon yn meddwl bydda dy radd di os oeddet ti\u2019n sefyll yr arholiad. Mae dy waith cwrs, gwaith dosbarth, gwaith cartref, ffug arholiadau a chyflawniadau\u2019r gorffennol i gyd dan ystyriaeth wrth benderfynu ar dy radd. Yn wreiddiol, roedd y graddau yma\u2019n cael eu safoni ar draws y wlad, gyda rhai yn derbyn graddau is. Yn dilyn gwrthwynebiad mawr, mae Llywodraeth Cymru wedi cyhoeddi y byddant yn defnyddio\u2019r graddau awgrymir gan yr athrawon \u2013 newyddion gwych."}, {"text_idx": "#000006", "text": "Sut fydda i\u2019n derbyn y canlyniadau?"}, {"text_idx": "#000007", "text": "Ni fydd y canlyniadau ar gael tan ar o\u0302l 8yb ar ddydd Iau, 20fed Awst. Bydd rhai ysgolion yn penodi slot amser i godi canlyniadau. Bydd hyn yn sicrhau na fydd niferoedd mawr yn cyrraedd ar yr un pryd. Efallai byddi di wedi dewis derbyn dy ganlyniadau drwy e-bost. Mae pob sir unigol yn dewis sut byddant yn cynnal trefniadau diwrnod canlyniadau, ond bydd yr ysgol wedi bod mewn cysylltiad i egluro sut y bydd pethau\u2019n digwydd."}, {"text_idx": "#000008", "text": "Os wyt ti\u2019n codi dy ganlyniadau o\u2019r ysgol, byddi di\u2019n derbyn amlen gallet ti agor yno, neu ei gadw i agor yn breifat wedyn os mai dyma wyt ti\u2019n ddymuno. Dy ddewis di yw hyn."}, {"text_idx": "#000009", "text": "Wyt ti wedi cael yr hyn oeddet ti ei angen?"}, {"text_idx": "#000010", "text": "Os wyt ti\u2019n credu bod gen ti dystiolaeth gredadwy nad wyt ti wedi derbyn y radd rwyt ti\u2019n haeddu oherwydd bias neu wahaniaethu yna fe ddylet ti wneud cwyn neu ape\u0302l i\u2019r ysgol neu goleg. Byddant wedyn yn penderfynu i apelio i newid dy radd neu beidio."}, {"text_idx": "#000011", "text": "Os nad yw\u2019r graddau\u2019n ddigonol i wneud yr hyn roeddet ti\u2019n dymuno, yna nid oes rhaid i ti roi\u2019r ffidl yn y to. Efallai byddai ail-sefyll arholiad yn opsiwn i ti, fel dy fod di\u2019n gallu parhau i gymryd y cwrs neu\u2019r swydd yna roeddet ti\u2019n dymuno. Bydd cyfle i sefyll arholiadau Iaith Saesneg, Mathemateg, Mathemateg-Rhifedd ac Iaith Gymraeg ym mis Tachwedd."}, {"text_idx": "#000012", "text": "Mae\u2019n debygol dy fod di wedi dewis dy gamau nesaf yn barod, ond efallai byddi di\u2019n newid dy feddwl os oedd dy raddau yn well neu\u2019n waeth nag yr hyn disgwylir."}, {"text_idx": "#000013", "text": "Mae\u2019n debyg bod angen graddau penodol i ddilyn cwrs penodol, os nad wyt ti\u2019n cael y rhain yna byddai\u2019n syniad cysylltu a\u0302\u2019r ysgol neu goleg i weld os byddant yn hapus i dy dderbyn o hyd, neu os gallant gynnig opsiwn gwahanol. Os ddim, yna cysyllta gydag ysgolion neu golegau eraill i weld beth sydd ganddynt i gynnig."}, {"text_idx": "#000014", "text": "Os wyt ti wedi gwneud yn well, efallai bydd hyn yn newid dy feddwl am aros yn yr ysgol neu goleg a chymryd Lefel A neu ddilyn pwnc penodol wedi\u2019r cyfan. Cysyllta a\u0302\u2019r ysgol neu goleg i drafod dy opsiynau neu ymwela a\u0302 gwefan Gyrfa Cymru am wybodaeth am y chweched dosbarth, coleg, dewis pynciau, cyllid a llawer mwy."}, {"text_idx": "#000015", "text": "Efallai dy fod di\u2019n ystyried prentisiaeth, hyfforddeiaeth, cael swydd, cychwyn busnes neu wirfoddoli. Mae llawer o wybodaeth ar Dechrau Dy Stori ar wefan Gyrfa Cymru gall helpu."}, {"text_idx": "#000016", "text": "Dal yn ddryslyd? Siarada a\u0302 rhywun"}, {"text_idx": "#000017", "text": "Tra rwyt ti\u2019n codi dy ganlyniadau yn yr ysgol, gofynna i siarad gyda rhywun i drafod dy opsiynau. Bydd athrawon ar gael ar y dydd fel arfer fel gallet ti siarad a\u0302 nhw. Byddant yn hapus i helpu os wyt ti angen cyngor."}, {"text_idx": "#000018", "text": "Gallet ti ofyn i siarad a\u0302 Chynghorydd Gyrfa dy ysgol. Mae\u2019n debyg byddant ar gael i siarad ar y diwrnod. Os ddim, cysyllta a\u0302 Gyrfa Cymru i sgwrsio gyda chynghorydd."}, {"text_idx": "#000019", "text": "Os wyt ti eisiau siarad am dy bryderon gyda rhywun yna mae Meic yma i wrando a chynnig cyngor o hyd. Gallem siarad trwy dy opsiynau a helpu ti i ddarganfod y llwybr cywir. Gellir cysylltu ar y ffo\u0302n, neges testun neu DM rhwng 8yb a hanner nos pob dydd."}, {"text_idx": "#000021", "text": "Am ddim o ffonau symudol. Ni fydd yn ymddangos ar y bil."}, {"text_idx": "#000023", "text": "Oes rhywun yn gwrando arnat ti?"}, {"text_idx": "#000024", "text": "Rhywun i wrando. Rhywun i'th gymryd o ddifrif. Rhywun i roi cyngor."}]